दरअसल बात ये है कि व्यवसायिक स्तर पर फ़िल्म आज भी हीरो के नाम पर चलती है, इसलिए फ़िल्में भी उनके इर्द-गिर्द घूमती हैं. अभिनेत्री के लिए सशक्त रोल वाली फ़िल्म निर्माता के लिए फ़ायदे का सौदा नहीं है. लेकिन अच्छी बात ये है कि आजकल बहुत सारी छोटी बजट की फ़िल्में बन रही हैं जिनमें व्यवसायिक स्तर पर नुकसान की आशंका कम होती हैं और आप अपने तरीके की फ़िल्में बना सकते हैं. मदर इंडिया या बंदिनी के दौर के बाद ज़रूर एक तरह की गिरावट आई थी जब ऐसी फ़िल्में बननी कम हो गई. लेकिन अभिनेत्रियों को अब धीरे-धीरे ऐसी फ़िल्में मिलने लगी हैं. बहुत सकारात्मक बदलाव आ रहे हैं.प्रयोग चल रहा है, उम्मीद करती हूँ कि जल्द ही चीज़ें बदलेगी. समाज में लड़के-लड़कियों में कई बार भेदभाव होता है. बॉलीवुड महिलाओं के लिए कैसी जगह है. निजी स्तर पर मुझे बहुत इज़्ज़त मिली है. मैं भाग्यशाली हूँ कि बहुत अच्छे रोल भी करने को मिले हैं- ऐसी महिलाओं के रोल जिन्होंने हर काम अपनी शर्तों के मुताबिक किया. हाँ हीरो-हीरोइन की फ़ीस में यहाँ बहुत अंतर होता है. किसी महिला निर्देशक के साथ काम करने का मौका मिला है? अभी तक तो नहीं किया लेकिन उम्मीद करती हूँ कि जल्द ही वो सपना भी पूरा होगा. मैं अपर्णा सेन, मीरा नायर और दीपा मेहता के साथ काम करना चाहूँगी. आपको अब तक सबसे प्यारा कॉम्पलिमेंट क्या मिला है आज तक? ऐसे तो बहुत से लोगों ने अच्छी-अच्छी बातें कही हैं लेकिन चूँकि हम महिला दिवस पर बात कर रहे हैं तो याद आता कि किसी ने मुझसे कहा था कि 'यू आर ए वूमन फ़ॉर एवरी सीज़न एंड फ़ॉर एवरी रीज़न'..ये सुनकर बहुत अच्छा लगा था.